ka ka ka en ka ka ka en ka ka en en en en ka nl en ka en en hi ca en fr ka it ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka en en en pt hbs_lat en ca en fr ka ka ka ka ka ka ka ka ka ka ka ka xmf ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en en ka en en ka en en en en ka ka en en ka ka ka en en en en en en en ka en ka en ka en ka en ka en ka en ka en ka en en en en en
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
Number of posts : 7132
Subject: გიო ლომიძე    Sun Dec 20, 2020 12:33 pm
დაიბადა 1985 წლის 27 დეკემბერს, ქარელის რაინ დაბა აგარაში, სადაც დაამთავრა ადგილობრივი საჯარო სკოლა. შემდეგ სწავლა განარგძო ივანე ჯავახიშვილის სახელობის თბილისის სახელმწიფო უნივერსიტეტში ეკონომიკისა და ბიძნესის ფაკულტეტეზე მეორე კურსამდე. დაამთავრა სოხუმის სახელმწიფო უნივერსიტეტი ბიზნესის ადმინისტრირების მიმართულებით.
2018 წლის ნოემბერში ,,ნოდარ დუმბაძის ფონდი''-ს უზღუნველყოფით მოხდა ავტორის პირველი(და ჯერჯერობით ერთადერთის) კრებულის გამოცემა სახელწოდებით - ,,სიმშვიდის პაროდია''.
გიო ლომიძის პოეტური ტექსტები ბეჭდურ და ელექტრონულ პერიოდიკაში სხვადასხვა დროს პოულობს საკუთარ ადგილს.
Number of posts : 7132
Subject: Re: გიო ლომიძე    Sun Dec 20, 2020 12:41 pm
ვისაც თვალები დაეხუჭა ჩემი დანახვით,
ან ვისაც გული შეეკუმშა ჩემი ცხოვრებით,
ვისაც კისერი წაუგრძელდა ჩემი წაქცევით,
ვისაც ჩურჩული ამოუძვრა ჩემი აღმა სვლით,
ვისაც ღიმილი ჩაეფინა ჩემი ხსენებით,
ვისაც ჩასუნთქვა გაუმძაფრდა ჩემი დუმილით,
ვისაც ნაფიქრი გაეფანტა ჩემი დამალვით
ვისაც ღუმელი ჩაუნელდა ჩემი სტუმრობით,
ვისაც კოცონი მიუნავლდა ჩემი სათხოვრით,
ვისაც ჰაერი შეეხუთა ჩემი შეხებით,
ან ვინც ხელები დაიბანა ჩემში ჩაღვრილი
არ გამოჩენილ, უსინათლო ცრემლის წვეთებით,
ვისაც სიმშვიდე შეეპარა ჩემი დაღმა სვლით,
ვინც დამინახა მომაკვდავი და გამითხარა
საფლავი, ნაცვლად იმისა რომ გადავერჩინე,
შემომისაზღვრა ადგილი და გაუჩინარდა,
შემომილაგა ქვა-ღორღი და გაუჩინარდა,
ამბარის ფსკერზე ჩარჩენილი ძველი ფქვილივით,
არ ვიმალები, არ ვიფარავ სახეს ტალახით,
აქა ვარ ასე დარჩენილი საირმე გზასთან
და იფიტება უშობელი ნადირის ტანი.
ნეშომპალადან ამომძვრალი ნორჩი სხეულით
დასანაყრებლად, გვიმრის ფესვზე მოცოცავს ჭია.
ვერ დაინახავთ - როგორ დევნის შიშის ნიჟარა
ლორწოს, საფარზე რომლის მიღმაც არ დგას არავინ,
მაშინ იწყებენ გადაფრენას ლოკოკინები.
19 დეკემბერი 2018 წლის.
Number of posts : 7132
Registration date : 09.11.08
Subject: Re: გიო ლომიძე    Sun Dec 20, 2020 12:46 pm
იმას ეძებ რაც არასდროს დაგიკარგავს
და იმას კარგავ რისი მოძებნაც გეთაკილება.
და ერთმანეთის აღმოჩენისთვის დრო აღარ რჩებათ.
არ გყოფნის წარმოდგენებით გაჟღენთილი არსებობიდან
გამომდინარე ცოცხალ ორგანიზმთა სასოწარკვეთა.
არ გყოფნის მათი მრავალფეროვნებით განპირობებული
არ გყოფნის უკმაყოფილებას შეგუებული მეოცნებეების
არ გყოფნის ბეტონის სხეულები და მათ შექმნაში მონაწილეთა რაოდენობა.
არ გყოფნის მუშების ვარდნის ინტენსივობა შენობებიდან.
არ გყოფნის თავისუფაბალი ბაზრის პირობები
და მისი ელასტიურობის ხიბლით იკვებები.
არ გყოფნის კაპიტალისტური ყიამყრალობა.
მე მოგმართავ ყველა მკვდრის სახელით სიცოცხლის ილუზიიდან
დასაქმდი! თუ გინდა გაიგო დანაკარგის შეუვალობა.
დასაქმდი! თუ ნებაყოფლობითი იძულება შეგაცოცდა.
დასაქმდი! გზა გავლილ მანძილს როგორმე ჩაყლაპავ.
დასაქმდი! თუ გინდა შექმნა მაძღარი მკვდარი.
დასაქმდი და შედი მათ ნაცვლად ტაძრებში,
ვინც დევნის მშიერს და უპოვარს.
დასაქმდი! დაყვინთე ადამიანში ჰაერის უკმარისობამდე.
დასაქმდი და ტრანსფორმირდი მექანიკურ მოწყობილობად.
სიცოცხლის არსი სხვა ფასად შესთავაზე სამყაროს.
როგორც ღარიბის თოკზე გასაშრობად გაკიდული ერთხელ უკვე ნახმარი სუდარა,
ისეთი სპეტაკია სულის ცხონებაზე ლოცვის შესავალი.
22 სექტემბერი 2019 წლის.
Number of posts : 7132
Registration date : 09.11.08
Subject: Re: გიო ლომიძე    Sun Dec 20, 2020 12:47 pm
როგორც კი მაყვლის კისელივით ბლანტი ამინდი,
ნიადაგიდან ამოწელავს უხმო შენობებს.
როგორც კი მწყრალად ჩამწკრივებულ უშნო კარკასებს
თითქოს მაშინვე ვიღაც იწყებს ხელფრთიანების
მერე ისინიც ზიგ-ზაგური რხევით, წრიპინით,
ვფიქრობ გაფრენის ყველა მცდელობას
კვალში ჩადგომის ელფერი დაჰკრავს,
რომ ამოიცნონ განცდებისა და ემოციების იდუმალება.
მე ბორნეოზე უნდა წავიდე.
მითხრეს იქ შევძლებ მონახულებას
შენობებიდან - მწიფე ნაყოფის
მსგავსად - მოწყვეტილ ახალგაზრდების
თუ ძველგაზრდების ან რა აზრი აქვს,
ზრდის რა სტადიას ეთავსება ცოცხალი მაშინ,
არჩევანი კი გამორიცხავს სხვა საშუალებას.
ჰაერი იხშობს ინფორმაციას ჩამოვარდნების,
მაგრამ ვინც ვრჩებით სიკვდილის მიღმა
რა თიხით უნდა გამოვძერწოთ მრგვალი ჭურჭელი,
ისე რომ ვინმეც დავარწყულოთ
და დამსხვრევისას მჭახე ხმისგან დავიცვათ ყური.
მე ბორნეოზე უნდა წავიდე.
რაც მითხრეს იქნებ არის ნუგეში
- ,,ქარების მღვიმე“ ოვალურ კედლებს
ხავსით და ნესტით ისე იმშვიდებს,
თითქოს სახის კანს იჯანსაღებდეს შუა ხნის ქალი
ლიმნით და კიტრის კანის ნათალით.
იმ კედლებს შორის დგანან ლოდები,
ნაწრეტი წლყების დინების მიღმა
და ირეცხავენ საყრდენ ადგილებს
დროის პირქუში ბზარების შიგნით.
მიწის თევზები მათ სიღრმეში ადგაფუნებენ
მკრთალ სინათლეზე ისე უშნოდ იფხორებიან,
როგორც ქარბუქში ზამთრის დღეები.
მე დამარწმუნეს რომ იქ შევძლებ იმის გაგებას,
თუ რა ფიქრები გააწბილეს დანარცხებამდე
სიცოცხლის ქროლვით, დამსკდარმა ძვლებმა.
მათ უსხეულო ფორმებს მოუხმობს მღვიმე - სახლივით
და მღვრიე თვალებს ისე დამიშრობს,
როგორც იმ ჭაობს სასტიკი გვალვა,
რომლადაც იქცა ჩემი საფლავი,
და უნუგეშო მთქნარების შიშით
მკვრივი სიტყვების უწყვეტმა ფორმამ
მე ბორნეოზე უნდა წავიდე
და მიწის თევზებს მივანიჭო უფლება იმის
რომ გამოშიგნონ მთელი სამყარო.
და ამოქოლონ ,,ქარების მღვიმე“.
4 ოქტომბერი 2019 წლის.
Number of posts : 7132
Registration date : 09.11.08
Subject: Re: გიო ლომიძე    Sun Dec 20, 2020 12:49 pm
ნაკბეჩი ვაშლივით ჟანგდებოდა აღმოსავლეთი.
დამრეცი იყო გზა რომელზეც თითქოს ვიდექით.
ვერეკებოდით ადგილისკენ, ქვა რომ გახვრიტეს
უჩინარად რომ შეიქციეს თავი ჩურჩულით
ადგილს თვალი რომ არ სცემოდა - ქვა ჩაიჯიბეს,
ხეზე დაკიდეს იმედის თოკი,
ნაჩეჩქვი თვალის გუგებივით სრისეს გულები
გაიდეს მხრებზე სიცარიელე, შიშის ხანძარი,
როგორც საგზალი დაქანცულ მდევარს.
არ იყო მთელი მონდომება თითქოს ბორძიკი.
პირიდან იყო ამოჩრილი ენა ბოძივით,
ქუჩები თვლემდნენ თავმოყრისთვის ნათმენ ადგილებს
და პირში ჩალის გამოვლების ტკბილხმოვანება
სხეულებს შერჩათ როგორც ზანზარი.
თან ვიყავით და იმავე დროს თან არ ვიყავით,
თანდათან უკვე აღარ ვიყავით გზა რომ გვეწვია,
ჩვენს შემდეგ სხვების წაქცევა ვნახეთ.
24 ნოემბერი 2019 წლის.
Number of posts : 7132
Registration date : 09.11.08
Subject: Re: გიო ლომიძე    Sun Dec 20, 2020 12:52 pm
ღრუბელი დააძინე და მოხვედი.
გადარჩენილ პლანეტას ააფრცქვენი და იშვილე.
კალთაში გამოიკარი და ჩანაცვლებული პლანეტის
აქ სხვაგვარად როგორ შეძლებდი შემოგეღწია.
მაგნიტური ქროლვა იავნანად წაუღიღინე.
არტახებად ცისარტყელა გადაუჭირე და შედედდი.
დანარჩენი შვილები კოსმოსის ხვრინვამ გაგიფანტა.
მკვდრებს მწყემსავდი და ცოცხლებს ეშინოდათ,
ცოცხლებს ეძებდი და მკვდრები ბრუნდებოდნენ.
ერთმანეთთან შეჯახებით გამოწვეულ ჩამუქებებს,
ელვის ნამსხვრევებს გამოკორტნიდი და ისევ აცოცხლებდი.
სად გქონდა თვალები რომ შეგშუპებოდა.
უპეების ნაცვლად მოსკატის წვენის მაგვარი სითხე გისველებდა
მისგან წყალს დევნიდი და ოხშივარს ქმნიდი,
თითქოს დარდის მოზიარე გსურდა გეპოვნა.
ქარის სიზმარს უყვებოდი სივრცეს.
მის ხმაურიან დუმილს საიდუმლოებებით აკაშკაშებდი
და თავსატეხს უჩენდი ცნობისმოყვარე ადამიანებს.
მიწა იჟღინთებოდა შენი საყვედურებით
და მოუსვენრობა შობდა დროის უსასრულობას.
9 სექტემბერი 2019 წლის.
Number of posts : 7132
Registration date : 09.11.08
Subject: Re: გიო ლომიძე    Sun Dec 20, 2020 12:53 pm
უნდა შეგეძლოს საკუთარი თავის ამოჩრა
იღლიაში იმ სპორტის თხელი გაზეთის მსგავსად,
ხანდახან დიდი მოლოდინით რომ ყიდულობდი
შესამოწმებლად ანგარიშის, ნაღდი კუშების,
წინა დღით რომ გადააჯგუფე ვიღაცის რჩევით,
ან საკუთარი ლოგიკითვე უკარი კინწი
-არ გაგიმართლა და დაჭმუჭნე.
უნდე შეგეძლოს საკუთარი თავის ჩაჩურთვა
უბეში რუხი კოლოფივით, მოხერხებულად,
რომელშიც მწყობრად ალაგია ღერები სადა,
ტუჩებში მყარად მოქცევამდე ცეცხლის ლოდინით,
მეზობელმა რომ ვერ შეგნიშნოს თორემ დაგასმენს,
მერე მოგიწევს იმდენივე ტყუილი - არა
წინადადებებს შთამბეჭდავად რომ წაუმძღვარო,
რამდენი ღერიც დაგრჩენია უშნო კოლოფში,
რომ გაიმართლო თავი შენი ასაკის გამო
და შენარჩუნდე წესიერ ბავშვად.
უნდა შეგეძლოს საკუთარი თავი გამოჭრა,
თარგის მიხედვით პერიოდის შესაბამისად,
ცნობისმოყვარე ჩასუნთქვებით ზომო ნაბიჯი
და ზრდამდე ასე მიაღწიო. შენზე ზრუნავენ.
არ დაივიწყო შენზე ასე შიშით ზრუნავენ
- გზას რომ არ აცდე, ან ისე არ წაიფორხილო,
მერე იქიდან დაამშვიდო ვისაც ახსოვხარ,
ვისაც თითქოსდა ცხოვრებაში არ გაუმართლე,
ვისაც ისედაც იმედები ვერ გაუმართლე,
და საერთოდაც ცხოვრებასვე ისე ჩამორჩი,
როგორც ქარავანს სნეული ჯორი.
დროებითია ყველა ფიქრი ჩამორჩენაზე,
არ გაუცხოვდე, შენი გზაა დაუფარავი,
22 დეკემბერი 2019 წლის.
Subject: Re: გიო ლომიძე
Page 1 of 1
Permissions in this forum:
You cannot reply to topics in this forum
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
არმური Armuri :: მთქმელი და გამგონებელი (ავტორები და ტექსტები) :: პოეტების ქვეყანა
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
» ქართული ხალხური პოეზია
Yesterday at 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Wed Sep 21, 2022 3:47 pm by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Sat Sep 10, 2022 9:18 am by Admin
Bookmark and share the address of არმური Armuri on your social bookmarking website
Free forum | © phpBB | Free forum support | Contact | Report an abuse | Latest discussions